Diari Oficial de la Generalitat Valenciana


Sumari del DOGV 7172, del 13-12-2013 (2013/11741)

Notificació de la sentència dictada en el procediment de guarda i custòdia número 754/2013.
-------------------------------------------------------------------------------------------

### Dades del document

Número de DOGV
:   7172

Data del DOGV
:   13-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11997


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 754/2013. [2013/11918]  
Juí: família, guarda, custòdia del fill menor no matrimonial no consensuat 000754/2013.  
Part demandant: Vilca Stoian.  
Part demandada: Romeo Drosu.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució la part dispositiva de la qual conté el text literal següent:  
«Dispositiva  
Estime la demanda plantejada per Vilca Stoian, representada per la procuradora Laura Lucena Herráez i assistida pel lletrat Francisco Crehuet Viguer, contra Romeo Drosu, declarat en situació legal de rebel·lia, sobre mesures personals i aliments relatius a les filles comunes, R. A. i M. D., i dispose les mesures definitives següents:  
  
1. L'atribució de la guarda i custòdia de les dos filles menors a sa mare, que exercirà de forma compartida la pàtria potestat sobre les menors, i dispose la suspensió de la comunicació paternofilial fins que el demandant inste la seua instauració davant d'este Jutjat i s'acredite que esta serà beneficiosa per a les menors.  
2. Romeo Drosu contribuirà com a prestació per aliments per les filles menors i pagarà a sa mare, per mesos anticipats i dins dels cinc primers dies de cada mes, la quantitat mensual de dos-cents euros (100 euros per cada una de les seues filles menors), la suma pecuniària de la qual serà anualment actualitzada segons la variació que experimente en relació amb l'índex de preus de consum, juntament amb la mitat dels seus gastos de caràcter extraordinari.  
Tot això, sense que siga procedent fer una imposició expressa de les costes processals del present procediment a cap de les persones litigants.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i inserir-ne una testimoniança en les actuacions originals, i serà notificada a les parts i se'ls farà saber que en contra es podrà interposar en este Jutjat un recurs d'apel·lació, dins dels vint dies següents a la seua notificació, que pronuncie, mane i firme».  
  
Atés que es desconeix el domicili o residència actuals de la part demandada, per la Resolució de 21 de novembre de 2013, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat i la seua publicació en el Diari Oficial de la Comunitat Valenciana, per a portar a efecte la diligència de notificació de la sentència al demandat.  
  
València, 21 de novembre de 2013.- El secretari judicial: Rafael Roselló Sobrevela.